标题：岳阳别张祜
《岳阳别张祜》全文
十年蹭蹬为逐臣，鬓毛白尽巴江春。 　　
鹿鸣猿啸虽寂寞，水蛟山魅多精神。 　　
山疟困中闻有赦，死灰不望光阴借。 　　
半夜州符唤牧童，虚教衰病生惊怕。 　　
巫峡洞庭千里馀，蛮陬水国何亲疏。 　　
由来真宰不宰我，徒劳叹者怀吹嘘. 　　
霸桥昔与张生别，万变桑田何处说。 　　
龙蛇纵在没泥涂，长衢却为驽骀设。 　　
爱君气坚风骨峭，文章真把江淹笑。 　　
洛下诸生惧刺先，乌鸢不得齐鹰鹞。 　　
岳阳西南湖上寺，水阁松房遍文字。 　　
新钉张生一首诗，自馀吟著皆无味。 　　
策马前途须努力，莫学龙钟虚叹息。
作者李涉
人物介绍李涉（约806年前后在世）唐代诗人。字不详，自号清溪子，洛（今河南洛阳）人。早岁客梁园，逢兵乱，避地南方，与弟李渤同隐庐山香炉峰下。后出山作幕僚。宪宗时，曾任太子通事舍人。不久，贬为峡州（今湖北宜昌）司仓参军，在峡中蹭蹬十年，遇赦放还，复归洛阳，隐于少室。文宗大和（827-835）中，任国子博士，世称“李博士”。著有《李涉诗》一卷。存词六首。人物轶事晚唐范摅《云溪友议》记载，长庆二年，正做太学博士的李涉前往九江，看望自己做江州刺史的弟弟李渤。船行至浣口，忽然遇到一群打家劫舍的盗贼。数十名贼人手执刀枪，喝令他们停船。船停下后，劫匪问：“船上何人？”船夫答道：“是李涉博士。”匪首听说后，命令部下停止抢劫，说：“如果真是李博士，我们就不劫他的财了。不过我辈早就听说他的诗名，希望他能给我们写一首诗。”李涉听罢，铺开宣纸，写了一首绝句： 井栏砂宿遇夜客 暮雨潇潇江上村，绿林豪客夜知闻。他时不用逃名姓，世上于今半是君。 匪首得诗大喜，不但不抢李涉的钱财，反而送了许多财物给他。由此可见李涉在当时的名气是很大的，此事另有其他版本，但大意如此 。 关于这首诗，《唐诗纪事》上有一则饶有趣味的记载：“涉尝过九江，至皖口（在今安庆市，皖水入长江的渡口），遇盗，问：“何人？”从者曰：“李博士（涉曾任太学博士）也。’其豪酋曰：”若是李涉博士，不用剽夺，久闻诗名，愿题一篇足矣。‘涉赠一绝云。“这件趣闻不但生动地反映出唐代诗人在社会上的广泛影响和所受到的普遍尊重，而且可以看出唐诗在社会生活中运用的广泛──甚至可以用来酬应”绿林豪客“。不过，这首诗的流传，倒不单纯由于“本事”之奇，而是由于它在即兴式的诙谐幽默中寓有颇为严肃的社会内容和现实感慨。代表作品卷477_1 「怀古」李涉 
尼父未适鲁，屡屡倦迷津。徒怀教化心，纡郁不能伸。 
一遇知己言，万方始喧喧。至今百王则，孰不挹其源。 
卷477_2 「咏古」李涉 
大智思济物，道行心始休。垂纶自消息，岁月任春秋。 
纣虐武既贤，风云固可求。顺天行杀机，所向协良谋。 
况以丈人师，将济安川流。何劳问枯骨，再取阴阳筹。 
霸国不务仁，兵戈恣相酬。空令渭水迹，千古独悠悠。 
卷477_3 「题清溪鬼谷先生旧居」李涉 
翠壁开天池，青崖列云树。水容不可状，杳若清河雾。 
常闻先生教，指示秦仪路。二子才不同，逞词过尺度。 
偶因从吏役，远到冥栖处。松月想旧山，烟霞了如故。 
未遑炼金鼎，日觉容光暮。万虑随境生，何由返真素。 
寂寞天籁息，清迥鸟声曙。回首望重重，无期挹风驭。 
卷477_4 「感兴」李涉 
隋氏造宫阙，峨峨倚云烟。搜奇竭四海，立制谋千年。 
秦兵半夜来，烈火焚高台。万人聚筋血，一旦为尘埃。 
君看汴河路，尚说隋家柳。但问哭陵人，秋草没来久。 
卷477_5 「鹧鸪词二首」李涉 
湘江烟水深，沙岸隔枫林。何处鹧鸪飞，日斜斑竹阴。 
二女空垂泪，三闾枉自沉。惟有鹧鸪啼，独伤行客心。 
越冈连越井，越鸟更南飞。何处鹧鸪啼，夕烟东岭归。 
岭外行人少，天涯北客稀。鹧鸪啼别处，相对泪沾衣。 
卷477_6 「山中」李涉 
无奈牧童何，放牛吃我竹。隔林呼不应，叫笑如生鹿。 
欲报田舍翁，更深不归屋。 
卷477_7 「寄荆娘写真」李涉 
章华台南莎草齐，长河柳色连金堤。青楼曈曨曙光蚤， 
梨花满巷莺新啼。章台玉颜年十六，小来能唱西梁曲。 
教坊大使久知名，郢上词人歌不足。少年才子心相许， 
夜夜高堂梦云雨。五铢香帔结同心，三寸红笺替传语。 
缘池并戏双鸳鸯，田田翠叶红莲香。百年恩爱两相许， 
一夕不见生愁肠。上清仙女征游伴，欲从湘灵住河汉。 
只愁陵谷变人寰，空叹桑田归海岸。愿分精魄定形影， 
永似银壶挂金井。召得丹青绝世工，写真与身真相同。 
忽然相对两不语，疑是妆成来镜中。岂期人愿天不违， 
云輧却驻从山归。画图封裹寄箱箧，洞房艳艳生光辉。 
良人翻作东飞翼，却遣江头问消息。经年不得一封书， 
翠幕云屏绕空壁。结客有少年，名总身姓江。 
征帆三千里，前月发豫章。知我别时言，识我马上郎。 
恨无羽翼飞，使我徒怨沧波长。开箧取画图， 
寄我形影与客将。如今憔悴不相似，恐君重见生悲伤。 
苍梧九疑在何处，斑斑竹泪连潇湘。 
卷477_8 「与弟渤新罗剑歌」李涉 
我有神剑异人与，暗中往往精灵语。识者知从东海来， 
来时一夜因风雨。长河临晓北斗残，秋水露背青螭寒。 
昨夜大梁城下宿，不借eZ跌光颜看。刃边飒飒尘沙缺， 
瘢痕半是蛟龙血。雷焕张华久已无，沉冤知向何人说。 
我有爱弟都九江，一条直气今无双。青光好去莫惆怅， 
必斩长鲸须少壮。 
卷477_9 「六叹（本六首，今存三首）」李涉 
绮罗香风翡翠车，清明独傍芙蓉渠。上有云鬟洞仙女， 
垂罗掩縠烟中语。风月频惊桃李时，沧波久别鸳鸿侣。 
欲传一札孤飞翼，山长水远无消息。却锁重门一院深， 
半夜空庭明月色。 
深院梧桐夹金井，上有辘轳青丝索。美人清昼汲寒泉， 
寒泉欲上银瓶落。迢迢碧甃千馀尺，竟日倚阑空叹息。 
惆怅不来照明镜，却掩洞房抱寂寂。 
汉臣一没丁零塞，牧羊西过阴沙外。朝凭南雁信难回， 
夜望北辰心独在。汉家茅土横九州，高门长戟封王侯。 
但将钟鼓悦私爱，肯以犬羊为国羞。夜宿寒云卧冰雪， 
严风触刃垂旌节。丁年奉使白头归，泣尽李陵衣上血。 
卷477_10 「春山三朅来」李涉 
钓鱼朅来春日暖，沿溪不厌舟行缓。野竹初栽碧玉长， 
澄潭欲下青丝短。昔人避世兼避雠。暮栖云外朝悠悠。 
我今无事亦如此，赤鲤忽到长竿头。泛泛随波凡几里， 
碧莎如烟沙似砥。瘦壁横空怪石危，山花斗日禽争水。 
有时带月归扣舷，身闲自是渔家仙。 
山上朅来采新茗，新花乱发前山顶。琼英动摇钟乳碧， 
丛丛高下随崖岭。未必蓬莱有仙药，能向鼎中云漠漠。 
越瓯遥见裂鼻香，欲觉身轻骑白鹤。 
采药朅来药苗盛，药生只傍行人径。世人重耳不重目， 
指似药苗心不足。野客住山三十载，妻儿共寄浮云外。 
小男学语便分别，已辩君臣知匹配。都市广长开大铺， 
疾来求者多相误。见说韩康旧姓名，识之不识先相怒。 
卷477_11 「牧童词」李涉 
朝牧牛，牧牛下江曲。夜牧牛，牧牛度村谷。 
荷蓑出林春雨细，芦管卧吹莎草绿。乱插蓬蒿箭满腰， 
不怕猛虎欺黄犊。 
卷477_12 「醉中赠崔膺」李涉 
与君兄弟匡岭故，与君相逢扬子渡。白浪南分吴塞云， 
绿杨深入隋宫路。隋家文物今虽改，舞馆歌台基尚在。 
炀帝陵边草木深，汴河流水空归海。古今悠悠人自别， 
此地繁华终未歇。大道青楼夹翠烟，琼墀绣帐开明月。 
与君一言两相许，外舍形骸中尔女。扬州歌酒不可追， 
洛神映箔湘妃语。白马黄金为身置，谁能独羡他人醉。 
暂到香炉一夕间，能展愁眉百世事。君看白日光如箭， 
一度别来颜色变。早谋侯印佩腰间，莫遣看花鬓如霰。 
卷477_13 「岳阳别张祜」李涉 
十年蹭蹬为逐臣，鬓毛白尽巴江春。鹿鸣猿啸虽寂寞， 
水蛟山魅多精神。山疟困中闻有赦，死灰不望光阴借。 
半夜州符唤牧童，虚教衰病生惊怕。巫峡洞庭千里馀， 
蛮陬水国何亲疏。由来真宰不宰我，徒劳叹者怀吹嘘. 
霸桥昔与张生别，万变桑田何处说。龙蛇纵在没泥涂， 
长衢却为驽骀设。爱君气坚风骨峭，文章真把江淹笑。 
洛下诸生惧刺先，乌鸢不得齐鹰鹞。岳阳西南湖上寺， 
水阁松房遍文字。新钉张生一首诗，自馀吟著皆无味。 
策马前途须努力，莫学龙钟虚叹息。 
卷477_14 「寄河阳从事杨潜」李涉 
忆昨天台寻石梁，赤城枕下看扶桑。金乌欲上海如血， 
翠色一点蓬莱光。安期先生不可见，蓬莱目极沧海长。 
回舟偶得风水便，烟帆数夕归潇湘。潇湘水清岩嶂曲， 
夜宿朝游常不足。一自无名身事闲，五湖云月偏相属。 
进者恐不荣，退者恐不深。鱼游鸟逝两虽异， 
彼此各有遂生心。身解耕耘妾能织，岁晏饥寒免相逼。 
稚子才年七岁馀，渔樵一半分渠力。吾友从军在河上， 
腰佩吴钩佐飞将。偶与嵩山道士期，西寻汴水来相访。 
见君颜色犹憔悴，知君未展心中事。落日驱车出孟津， 
高歌共叹伤心地。洛邑秦城少年别，两都陈事空闻说。 
汉家天子不东游，古木行宫闭烟月。洛滨老翁年八十， 
西望残阳临水泣。自言生长开元中，武皇恩化亲沾及。 
当时天下无甲兵，虽闻赋敛毫毛轻。红车翠盖满衢路， 
洛中欢笑争逢迎。一从戎马来幽蓟，山谷虎狼无捍制。 
九重宫殿闭豺狼，万国生人自相噬。蹭蹬疮痍今不平， 
干戈南北常纵横。中原膏血焦欲尽，四郊贪将犹凭陵。 
秦中豪宠争出群，巧将言智宽明君。南山四皓不敢语， 
渭上钓人何足云。君不见昔时槐柳八百里， 
路傍五月清阴起。只今零落几株残，枯根半死黄河水。 
卷477_15 「重登滕王阁」李涉 
滕王阁上唱伊州，二十年前向此游。 
半是半非君莫问，好山长在水长流。 
卷477_16 「重到襄阳哭亡友韦寿朋」李涉 
故人坟树立秋风，伯道无儿迹便空。 
重到笙歌分散地，隔江吹笛月明中。 
卷477_17 「再至长安」李涉 
十年谪宦鬼方人，三遇鸿恩始到秦。 
今日九衢骑马望，却疑浑是刹那身。 
卷477_18 「赠道器法师」李涉 
冰作形容雪作眉，早知谈论两川知。 
如今不用空求佛，但把令狐宰相诗。 
卷477_19 「庐山得元侍御书」李涉 
惭君知我命龙钟，一纸书来意万重。 
正著白衣寻古寺，忽然邮递到云峰。 
卷477_20 「竹枝词」李涉 
荆门滩急水潺潺，两岸猿啼烟满山。 
渡头少年应官去，月落西陵望不还。 
巫峡云开神女祠，绿潭红树影参差。 
不劳戍口初相问，无义滩头剩别离。 
石壁千重树万重，白云斜掩碧芙蓉。 
昭君溪上年年月，偏照婵娟色最浓。 
十二峰头月欲低，空聆滩上子规啼。 
孤舟一夜东归客，泣向东风忆建溪